 Tani AlãikàwéAlãimọwé? Ẹnití Ó Lè Kọ, Tó Lè Kà Yorùbá Kúrò Ní AlãikàwéAlãimọwé Bí O Tilẹ Jẹ Pe Ko Le Kọ Tàbí Ka Gẹẹsì : Oriṣiriṣi ènìyàn miran tiki sọmọ Yorùbá pọ ni ìlú nla bi ti Èkó tàbí àwọn olú ìlù nla miran ni agbègbè ilẹ Yorùbá fun àpẹrẹ:  Abéòkúta, Adó-Èkìtì, Akurẹ, Ibadan, Oṣogbo, àti bẹẹbẹẹ lọ. Gẹgẹbí Wikipedia ti kọ, ni orílẹ èdè Nàíjírià, èdè oriṣiriṣi lé ni ẹdẹgbẹta lélógún, meji ninu èdè wọnyí ko si ẹni to nsọ wọn mọ, mẹsan ti parẹ pátápáta. Eleyi yẹ ko kọwa lọgbọn lati dura ki èdè Yorùbá maṣe parẹ.A ṣe àkíyèsí wipé ọpọlọpọ ilé-ìwé alakọbẹrẹ ti àwọn ènìà nda silẹ ti ki ṣe ti Ìjọba, kò gba àwọn ọmọ láyè lati kọ tàbi sọ èdè Yorùbá ni ilé ìwè. Eleyi lo jẹ ikan ninu ìdí pípa èdè Yorùbá tàbi èdè abínibí yoku rẹ.  Bí àwọn ọmọ ba délé lati ilé ìwè, èdè gẹẹsi ni wọn  mba òbí sọ nítorí ìbẹrù Olùkọ wọn to ni ki wọn ma sọ èdè abínibí.  Bi òbí ba mba wọn sọ èdè Yorùbá tàbí èdè abínibí àwọn ọmọ yio ma dahun lédè gẹẹsi.   Ọpọlọpọ Olùkọ ti o ni ki àwọn ọmọ ma sọ èdè Yorùbá wọnyi, èdè gẹẹsì ko ja gẽre lẹnu wọn, nítorí èyí àmúlùmálà ti wọn fi kọmọ, ni àwọn ọmọ wọnyi nsọ.  Kíkọ, kíkà èdè Yorùbá ko di ọmọ lọwọ lati ka ìwé dé ipò gíga.Ọmọdé lo ma tètè gbọ èdè ti wọn si le yara kọ òbí. Ìjọgbọn ni èdè aiyede ma nda silẹ nitorina ẹ majẹ ki a di àwọn ọmọ lọwọ ṣùgbọn, ka ran wọn lọwọ fún ìlọsíwájú èdè Yorùbá. Ó sàn ki gbogbo ọmọ tó parí ìwé mẹfa le kọ, ki wọn le kà Yorùbá tàbi èdè abínibí ju pé ki wọn ma le kọ, ki wọn ma lèkà rárá. Bi ọpọlọpọ oníṣé ọwọ, oníṣòwò àti àgbẹ bá lè kọ lati kọ àti lati ka èdè Yorùbá ni ilé-ìwé ẹkọ àgbà tàbi lẹhìn ìwé-mẹfà, á wúlò fún ìlú. Fún àpẹrẹ, wọn a le kọ orúkọ ní Ilé Ìfowópamọ, kọ ọjọ ìbí ọmọ wọn sílẹ, kọ nípa iṣẹ wọn sí ìwé àti bẹbẹ lọ. Ẹnití o le kọ, tó lè kà Yorùbá kúrò ní alãikàwéalãimọwé bí o tilẹ jẹ pe ko le kọ tàbí ka gẹẹsì. 